В гроб ништо не носиш

„В гроб ништо не носиш“ (англиски: You Can't Take It With You) — американски филм од 1938 година во режија на Френк Капра. Тој претставува адаптација на истоимената театарска претстава на Џорџ С. Кофман и Мос Харт, наградена со Пулицеровата награда за драма.В гроб ништо не носиш на allmovie.comГлавните улоги ги играат: Џин Артур, Џејмс Стјуарт, Лајонел Баримор, Едвард Арнолд. Филмот освоил две награди „Оскар“ (од вкупно седум номинации): за најдобар филм и  за најдобар режисер.РТС, У гроб ништа не носиш (пристапено на 10.4.2021) Тоа бил третиот „Оскар“ на Капра освоен во период од пет години.Награди и номинации на Франк Капра

Синопсис
Стенографката Алис Сикамор (ја игра Артур) живее во необично семејство во кое сите се забавуваат. Таа е вљубена во својот шеф, Тони Кирби (го игра Стјуарт), потпретседател на голема фирма чиј сопственик е неговиот лаком татко, Ентони Кирби (го игра Арнолд). Ентони сака да ја купи куќата на Мартин (го игра Баримор), дедото на Алис, но тој упорно одбива да ја продаде куќата. Најпосле, Тони ја бара Алис за жена, а таа го кани дома за да се запознаат нивните семејства. За време на посетата на семејството Кирби на семејството Сикамор се случуваат повеќе непријатности кои завршуваат со голема експлозија поради која се уапсени сите присутни во куќата. За време на судењето, родителите на Кирби се однесуваат со презир кон семејството Сикамор поради што Алис ја раскинува врската со Тони, а потоа ја напушта куќата. По некое време, дедото Мартин решава да ја продаде куќата. Додека носачите ја празнат куќата, во неа влегуваат Тони, кој не сака да ја загуби Алис, а потоа се појавува и Ентони Кирби, кој ја сфаќа својата грешка.

 Наводи 

Категорија:Филмови од 1938 година
Категорија:Американски филмови
Категорија:Добитници на оскар за најдобар филм
Категорија:Црно-бели филмови
Категорија:Филмови на Френк Капра
Категорија:Филмови со Џин Артур
Категорија:Филмови со Џејмс Стјуарт
Категорија:Филмови со Лајонел Баримор
Категорија:Филмови со Едвард Арнолд
Категорија:Филмови за семејства
Категорија:Филмови засновани на драми
Категорија:Филмови на Columbia Pictures
Категорија:Филмски комедии